CELEX: 62008FN0074
Language: el
Date: 2008-08-29 00:00:00
Title: Υπόθεση F-74/08: Προσφυγή της 29ης Αυγούστου 2008 — Ramaekers-Jørgensen κατά Επιτροπής

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/52
            
         Προσφυγή της 29ης Αυγούστου 2008 — Ramaekers-Jørgensen κατά Επιτροπής
   (Υπόθεση F-74/08)
   (2008/C 272/101)
   Γλώσσα διαδικασίας: η γαλλική
   Διάδικοι
   
      Προσφεύγουσα: Dominique Ramaekers-Jørgensen (Genval, Βέλγιο) (εκπρόσωπος: L. Vogel, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αντικείμενο και περιγραφή της διαφοράς
   Αφενός, ακύρωση της αποφάσεως της αρμόδιας για τους διορισμούς αρχής (ΑΔΑ) να υπολογίσει τον κοινοτικό φόρο της προσφεύγουσας λαμβάνοντας υπόψη το άθροισμα του ποσού των προσωπικών αποδοχών και του ποσού της συντάξεως χηρείας, καθώς και της αποφάσεως περί απορρίψεως της αιτήσεώς της που αποσκοπούσε στο να επιτευχθεί το να μην εισπραχθεί προκαταβολικώς, επί του ποσού των αποδοχών της, ο κοινοτικός φόρος που βαρύνει τη σύνταξη χηρείας της πριν από την καταβολή της εν λόγω συντάξεως. Αφετέρου, διαπίστωση του παράνομου χαρακτήρα των άρθρων 3 και 4 του κανονισμού 260/68 του Συμβουλίου, όπως τροποποιήθηκε τελευταία με τον κανονισμό 2182/2003 του Συμβουλίου.
   Αιτήματα της προσφεύγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση που έλαβε η ΑΔΑ στις 20 Μαΐου 2008, με την οποία απορρίφθηκε η υποβληθείσα στις 16 Ιανουαρίου 2008 διοικητική ένσταση που αποσκοπούσε στην εν μέρει ακύρωση της αποφάσεως της 16ης Οκτωβρίου 2007, κατά το μέτρο που η απόφαση αυτή καθόριζε τους τρόπους υπολογισμού και εισπράξεως του κοινοτικού φόρου επί της χορηγουμένης στην προσφεύγουσα συντάξεως χηρείας·
            
         
               —
            
            
               να ακυρώσει επίσης, εφόσον καθίσταται αναγκαίο, εν μέρει, την εν λόγω απόφαση της 16ης Οκτωβρίου 2007, καθόσον αυτή διευκρίνισε τους τρόπους υπολογισμού και εισπράξεως του κοινοτικού φόρου επί της χορηγουμένης στην προσφεύγουσα συντάξεως χηρείας·
            
         
               —
            
            
               να διαπιστώσει, κατ' εφαρμογήν του άρθρου 241 της Συνθήκης, τον παράνομο χαρακτήρα των άρθρων 3 και 4 του κανονισμού 260/68 του Συμβουλίου, όπως τροποποιήθηκε τελευταία με τον κανονισμό 2182/2003 του Συμβουλίου, κατά το μέτρο που οι εν λόγω διατάξεις προβλέπουν την πρόσθεση του ποσού της χορηγουμένης σε υπάλληλο συντάξεως χηρείας και του ποσού του μισθού του εν λόγω υπαλλήλου προς τον σκοπό του υπολογισμού του σχετικού κοινοτικού φόρου·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.